ועדת הכלכלה, כנסת 25, פרוטוקול מספר 201, 2023-08-14 00:00

דוד ביטן: שלום לכולם, אני פותח את הישיבה

דוד ביטן:  ראשית, כמו שאמרתי בישיבה הקודמת, הסיכום עם שרת התחבורה היה שגם קשישים או מבוגרים – כבר אי-אפשר להגיד על גיל 60 קשיש – גברים מגיל 67 ונשים מגיל 62 יקבלו פטור מתשלום בתחבורה הציבורית

דוד ביטן:  זה כולל אוטובוס ורכבת

דוד ביטן:  הייתה בעיה תקציבית, והיה צריך למצוא 720 מיליון שקל

דוד ביטן:  בפועל, האוצר שם תקציב של 360 מיליון

דוד ביטן:  ניסינו לשכנע את האוצר להעביר תקציב, מתקציב הפיתוח לפחות עד סוף 2024, עד שזה יסתדר

דוד ביטן:  האוצר התנה את זה בתנאים שקשורים לגודש

דוד ביטן:       לא סיימנו את העניין, והסיכום שלי עם השרה היה שהיא לא תשנה את הרפורמה הזאת, אלא בהסכמתי

דוד ביטן:  פתאום השרה יצאה במסיבת עיתונאים, ביטלה את ההנחה המתוכננת בלי לשאול אותי, בלי לעדכן אותי ובלי שום דבר

דוד ביטן:  התוצאה כרגע היא שהפטור שסוכם עליו – איננו

דוד ביטן:  לא קיים

דוד ביטן:       נכון שלפי הרפורמה של השרה הקודמת, קשישים מגיל 75, יש להם הטבות

דוד ביטן:  אני יודע מה ההטבות שנתנה השרה הקודמת, ושרת התחבורה אמרה שזה לא מספיק לה

דוד ביטן:  עכשיו פתאום אתם נזכרים – במכתב שלך – שיש הטבות כאלה? אנחנו יודעים עליהן, כבוד המנכ"ל

דוד ביטן:  אבל זאת לא הבעיה

דוד ביטן:       מעבר לזה, בישיבה האחרונה עדכן אותנו האוצר ש-360 המיליון נשארו בתקציב

דוד ביטן:  לא בוטלו

קריאה: נכון

דוד ביטן: וההפחתות שניתנו, ההטבות שניתנו לתושבי הפריפריה, צעירים וכולי, נעשו בזכות – אמרת את זה במפורש – בזכות העניין של המחירים, התמחיר שעשיתם לרכבת הקלה

דוד ביטן:  זאת אומרת, היום נשארו לכם 360 מיליון שקלים בתקציב, שיכולים לשמש את האזרחים הוותיקים, ואין כבר בעיה תקציבית

דוד ביטן:       דבר שני, המנכ"ל כתב לי מכתב, ולא באתי לריב איתו

דוד ביטן:  הוא חבר שלי, אז אני לא אריב איתו

רון כץ: מי זה החבר?     

דוד ביטן: אני מכיר אותו, עוד כשהוא היה קטנצ'יק

דוד ביטן:  כשהוא היה עוד ילד

דוד ביטן:  אני אתן לו קרדיט

רון כץ: בגלל זה שלחו אותו, דוד

רון כץ:  לא הבנת את האירוע

דוד ביטן: לא, השרה בחו"ל

דוד ביטן:  הוא גם לא איש פוליטי, ואני לא נכנס לזה

דוד ביטן:  לא באתי לריב איתו

דוד ביטן:  מה שחשוב לי, זה שהרפורמה הזאת תיושם לגבי אזרחים ותיקים

דוד ביטן:  פתאום קיבלתי עכשיו מכתב מהמנכ"ל, שזה מתוכנן בשלב ב'

דוד ביטן:  קודם כול, אני לא מוכן לקבל מכתבים כאלה

דוד ביטן:  אני רוצה לדעת מתי זה יהיה

דוד ביטן:  תנו לי תאריך מדויק, כולל מכתב של השרה ומכתב חתום משר האוצר, מתי הרפורמה הזאת קורית

דוד ביטן:  אני מדגיש שאם 360 מיליון השקלים קיימים, והנושא של הטבות אחרות נפתר במסגרת העלאת התעריף של הרכבת הקלה, לאור העובדה הזאת אפשר לתת את זה מעכשיו

דוד ביטן:  יש 360 מיליון שקל בתקציב, ולא צריך להבטיח שזה יהיה רק בשלב השני

דוד ביטן:           הגיע לידיי, ועל זה אני רוצה לשאול אותך, צו פיקוח על מחירי מצרכים ושירותים (מחירי הנסיעה בקווי השירות באוטובוס ומחירי הנסיעה ברכבת מקומית) (תיקון – הוראת שעה), התשפ"ג–2023

דוד ביטן:  זה נעשה ב-1 באוגוסט 2023

דוד ביטן:  עשיתם את זה כחלק מההסכם על ה-12%

דוד ביטן:  מה אני רואה פה? אמרת לי שהעניין נפתר במסגרת התעריף לרכבת הקלה, שנקבע מראש

דוד ביטן:  ברור, מכיוון שאין פה העלאת מחיר

דוד ביטן:  זה מחיר חדש ואתם יכולים לקבוע כל מחיר, בלי שיש העלאה של מחירים

דוד ביטן:  את זה הבנתי

דוד ביטן:       מה אני רואה? שההסכם בין משרד התחבורה למשרד האוצר, אומר שאולי הורדתם עכשיו את 12% עכשיו, אבל בואו נבחן מה עשיתם, וגם זה לא בסדר בעיניי

דוד ביטן:  לפי הצו הזה, בכל שנה מה-1 ביוני של אותה שנה, החל משנת 2024 – נכון? אני לא טועה – תבוא תוספת של המחיר באופן קבוע בצו

דוד ביטן:  אומנם הוראת שעה, אבל אני לא רואה מתי היא מסתיימת

דוד ביטן:  לא כתוב מתי היא מסתיימת

דוד ביטן:       קבעתם שחוץ מהצמדה, יתווספו עוד 4% לתעריף

דוד ביטן:  זאת אומרת, נתתם את 12% האלה במנות נוספות בשנים 2025-2024 – גם הצמדה וגם תוספת של 4%

דוד ביטן:  למה לא הודעתם לציבור, שזה מה שאתם הולכים לעשות? רק לעשות מסיבות עיתונאים, כששני השרים מתייפייפים אחד עם השני, על מנת להגיד: עשינו משהו? את 12% הורדתם עכשיו, וב-2024, אם תהיה אינפלציה של 4%, יחטפו 8%; ב-2025 שוב 8%

דוד ביטן:  חוץ מזה, נתתם תעריף גבוה ברכבת הקלה, על מנת לכסות את הפערים האלה, ואפילו יותר מזה

דוד ביטן:       אני מציע לכם שבפעם הבאה תודיעו לציבור את האמת – מה ההסכמים בין השרים, מה אתם הולכים לעשות וכולי

דוד ביטן:  פרסמתם צו – הוא לא צריך אישור של ועדת הכלכלה? אתם יכולים להעלות את המחירים גם ב-100% בלי אישור של ועדת הכספים?     

רון כץ: כן

דוד ביטן: שהשרה לא תגיד בפעם הבאה שאני לא מכיר את הנתונים, בסדר? שתיקח בחשבון שאם אני אומר משהו, כנראה אני יודע מה שאני מדבר, בסדר?      לא באתי לריב איתכם, באתי לפתור את הבעיה

דוד ביטן:  אני רוצה שקודם כול תחזרו בכם מהביטול, כמו שאתה כותב לי במכתב שזה שלב ב'

דוד ביטן:  אני רוצה לדעת מתי שלב ב', ולא בהבטחה עלומה, שאתה כותב לי מכתב

דוד ביטן:  אני רוצה לדעת בדיוק את התאריך שזה יהיה, ואני רוצה גם הסכמה של האוצר

דוד ביטן:  לא רק מכתב שלך, שלא מחייב בעצם אף אחד, לא את שרת התחבורה ולא את שר האוצר

דוד ביטן:  אני רוצה להבין מהאוצר למה אי-אפשר לקחת את 360 מיליון השקלים הקיימים היום בתקציב, ולתת את ההנחה הזאת, כמו שסוכם מראש

דוד ביטן:  הרי הייתה לי ישיבה עם האוצר ועם התחבורה בעניין הזה, וזאת הטענה שלכם, שצריך תוספת תקציב

דוד ביטן:  פה אנחנו רואים שאין צורך בתוספת תקציב, כי הבעיה הזאת נפתרה

דוד ביטן:       דבר שני, אני מבקש מכם לבטל את הצו הזה

דוד ביטן:  אתם לא חייבים לתת לי תשובה היום

דוד ביטן:  החוכמה הזאת, שאתם מורידים 12% ומקפיצים את המחיר במשך שנתיים ב-20% אם תהיה אינפלציה של 4% – אתם נותנים עוד 16% - לא מקובלת עליי

דוד ביטן:  זה כאילו לא הפחתתם כלום

דוד ביטן:  הורדתם עכשיו לשנה, ואחר כך המחיר יעלה במנות אדירות

דוד ביטן:  את זה אני מבקש לבטל

דוד ביטן:  זה לא נקרא להפחית 12%, הבנת? זה נקרא לדחות 12%

דוד ביטן:  לדחות אותו פלוס

דוד ביטן:  מה גם, שלא אמרתם את זה לציבור

דוד ביטן:       רון, אתה מכיר את הצו הזה?     

רון כץ: לא

דוד ביטן: הינה, בוא תראה אותו

רון כץ: אני יודע כמה הוא הולך לפגוע באזרחים, אבל לא הכרתי אותו

רון כץ:  זאת הוכחה שלא סופרים את הוועדה

דוד ביטן: הוא יצא בדיוק בתקופה שבה נסגר ההסכם בין שר האוצר לשרת התחבורה

דוד ביטן:  אני לא באתי לריב

דוד ביטן:  דעו לכם, אני לא אוותר על העניין הזה

דוד ביטן:  אם מסכמים איתי משהו, צריכים לקיים

דוד ביטן:  לא מקובל עליי שכל שר חושב שאנחנו קבוצה של חברי כנסת, שלא מבינים כלום

דוד ביטן:  דבר שני, אני חושב שזאת הייתה התחייבות של השרה, אז שתקיים אותה

דוד ביטן:  זה הכול

דוד ביטן:  מה אני מבקש? לא באתי לריב איתה, לא באתי לריב איתך

דוד ביטן:  אני רוצה לדאוג לאזרחים הוותיקים

דוד ביטן:  דרך אגב, אם מדברים פה על שימוש בתחבורה הציבורית, מי שבאמת זקוק לזה, וזה אמיתי, זה הוותיקים

רון כץ: הצו הזה הולך לפגוע לא רק באזרחים ותיקים

רון כץ:  הוא הולך לפגוע בהרבה מאוד אנשים

דוד ביטן: נכון

דוד ביטן:  זה קשור לזה, שביטלו את 12%, ונתנו דחיפה בעתיד

דוד ביטן:  זה לא 12%, זה יהיה בערך 9% לשנה – 5% פלוס 4%, אם האינפלציה לא תרד, ובנוסף לזה, נתנו מחיר גבוה לרכבת הקלה

דוד ביטן:  הרי לרכבת הקלה אין מחיר, אז נתנו עכשיו איזה מחיר שרוצים, ואחר כך התוספת תהיה נמוכה

דוד ביטן:  זה גם יעלה, דרך אגב, עם הצמדה פלוס 4%

דוד ביטן:  גם המחיר ברכבת הקלה יעלה

רון כץ: ברור

דוד ביטן: בבקשה, כבוד המנכ"ל

משה בן זקן: קודם כול, תודה רבה לכל החברים, וכמובן לך, יושב-ראש הוועדה ידידי חבר הכנסת דוד ביטן, שהזמנת אותי לדיון על מנת שנוכל סוף-סוף לדייק את הפרטים

משה בן זקן:  גם הנתונים שאמרת עכשיו רחוקים מהמציאות, חבר הכנסת ביטן

דוד ביטן: מה זה רחוקים מהמציאות?     

משה בן זקן: אני כבר אגיד

משה בן זקן:  יכול להיות שמי שעושה הכנות לפני הוועדה, מטעה אותך בפרטים, וזה בעצם מטעה את הציבור

דוד ביטן: כן, מה לא מדויק פה? אני ישבתי בישיבות האלה, לא? אתה לא היית בישיבה הזאת

משה בן זקן: אני הייתי בישיבות, אני ראיתי את הישיבות

דוד ביטן: אני ישבתי בישיבות

משה בן זקן: אתה לא ישבת איתנו, חבר הכנסת, בישיבות עם האוצר; לא ישבת איתנו לגבי התעריפים

משה בן זקן:  כמו הטענה שזה לא פורסם לציבור – זה פורסם לציבור

דוד ביטן: הצו?     

משה בן זקן: כן, הצו פורסם לציבור

דוד ביטן: במסיבת העיתונאים אמרתם את זה?     

משה בן זקן: זה לא היה במסיבת עיתונאים

דוד ביטן: אתם מפרסמים צו ברשומות, וחושבים שמישהו רואה את זה?     

משה בן זקן: עוד לא הייתה מסיבת עיתונאים, וזה לא ירד ברשומות

דוד ביטן: עשיתם מסיבת עיתונאים

דוד ביטן:  אתה רוצה שאני אמצא את מסיבת העיתונאים? הודעות לתקשורת?     

משה בן זקן: אתה מדבר על מסיבת עיתונאים לפני חצי שנה?      

דוד ביטן: לא

משה בן זקן: לא הייתה שום מסיבת עיתונאים

דוד ביטן: לא, היו הודעות לעיתונים

דוד ביטן:  גם השרה הופיעה

משה בן זקן: ברשותך, תן לי להשלים

דוד ביטן: חכה, רגע

דוד ביטן:  לא, לא, לא, גם אתה תדייק את הפרטים

משה בן זקן: אני בא לדייק

דוד ביטן: שרת התחבורה הופיעה ב"פגוש את העיתונות", הסבירה את הרפורמה, ולא אמרה מילה, רק שהיא ביטלה את ה-12%

דוד ביטן:  היא לא אמרה מילה שזה הסבה לשנים 2025-2024

משה בן זקן: כל מי שיש כאן סלולר, כל מי שיש לו כאן טלפון, מוזמן להיכנס עכשיו לפוסט של השרה רגב מלפני שבועיים

דוד ביטן: אני ראיתי אותה

משה בן זקן: תקרא את הפוסט, מה היא כתבה

דוד ביטן: לא

דוד ביטן:  אני ראיתי אותה ב"פגוש את העיתונות"

דוד ביטן:  אני אשלח לך את "פגוש את העיתונות"

משה בן זקן: תקרא את הפוסט, יותר טוב מזה? יש לה פוסט שהיא מספרת, שהיא אומרת וזה פורסם ברשומות

דוד ביטן: אין בעיה

דוד ביטן:  אז אל תגיד לי שאני לא מדייק

דוד ביטן:  אני מדייק טוב מאוד

רון כץ: אחרי שסיימנו עם הפוסטים, אפשר לשאול שאלה לגבי הסוציו-אקונומי 1 עד 5?     

משה בן זקן: חבר'ה, אני לא יודע למה אתם רגילים

משה בן זקן:  בשבוע שעבר ראיתי את הסרטון שהחברים פה, חבריי אנשי המקצוע, ניסו להגיב לכם ולא נתתם להם

רון כץ: אני לא יודע, לא הייתי

רון כץ:  אני לא יודע איזה סרטון

דוד ביטן: לא, נתתי להם

משה בן זקן: לא, לא נתתם

משה בן זקן:  אתם יכולים לשאול אותם גם על התחושות שלהם

רון כץ: אני לא יודע, לא הייתי

משה בן זקן: אם הבאתם אותנו פה לוועדות לעשות רונדלים, זה לא המקום

משה בן זקן:  תנו לי, בבקשה, לדייק את הפרטים כדי שהציבור ישמע בדיוק את האמת

רון כץ: רגע, אני רוצה לספר לך משהו, אנחנו לא חותמת גומי שלכם

רון כץ:  אני רוצה להגיד לך משהו, אנחנו לא חותמת גומי שלכם - - -     

משה בן זקן: אתה - - - אבל אתה תדייק מול הציבור, ואתה לא תיתן תחושה  - - -     

רון כץ: אתה מתבלבל

משה בן זקן: אתה מתבלבל

רון כץ: אני אומר לך שאתה מתבלבל

רון כץ:  אני אומר לך שאתה מתבלבל

משה בן זקן: אדוני היושב-ראש, נתת לי את זכות הדיבור, תן לי להגיב

דוד ביטן: תן לו לדבר

משה בן זקן: בוא ננוח, נשתה מים

רון כץ: אתה יכול ללכת לשתות מים

רון כץ:  אתה לא תדבר ככה לחבר כנסת, ולא אכפת לי מי אתה חושב שאתה

משה בן זקן: אני בסך הכול פקיד

משה בן זקן:  אני מבקש, קיבלתי את זכות הדיבור

משה בן זקן:  אני מבקש ממך לתת לי - - -     

רון כץ: בצורה מכובדת

רון כץ:  זה לא עושה רושם על אף אחד

משה בן זקן: עשיתם נזק עצום לאזרחים הוותיקים

משה בן זקן: מי עשה נזק? מי עשה נזק?     

משה בן זקן: כל מי שהשתתף בדיון

רון כץ: מי? יו"ר הוועדה דוד ביטן עשה נזק?     

משה בן זקן: אני מדבר באופן כללי

רון כץ: מי עשה נזק?     

משה בן זקן: הוצאתם מכתב

רון כץ: הוא היושב-ראש של הוועדה

רון כץ:  מי עשה נזק?     

משה בן זקן: אתם צריכים להוציא מייד הבהרה

רון כץ: זה עכשיו מירי רגב נגד דוד ביטן? לא הבנתי

משה בן זקן: חבר'ה, אין פה שום מירי, שום דבר

דוד ביטן: על מה הנזק? בוא תגיד

רון כץ: לא הבנתי, בוא תסביר לו מה הנזק

משה בן זקן: יש פה מטרה משותפת

רון כץ: תסביר מה הנזק, מה הנזק

אברהם בצלאל: מעניין מי לוקח את הדיון הלא מקצועי

אברהם בצלאל:  מאוד מעניין

משה בן זקן: אני לא תוקף אף אחד

משה בן זקן:  בסך הכול רק התחלתי לומר, לדייק את העובדות שאנחנו מכירים

רון כץ: אמרת לו שהוא לא מדייק בעובדות

משה בן זקן: אני שוב אומר, שהעובדות שהוצגו כאן – יושבים פה אנשי המקצוע – רחוקות מהמציאות

משה בן זקן:  אם תיתנו לי להגיד, אולי בסוף תגידו: אתה טועה; אולי תגידו: וואלה, יש מה ללמוד מהדברים שאמרת

רון כץ: אני רושם את השאלות

משה בן זקן: בסדר, תרשום

דוד ביטן: קח בחשבון שאנחנו מכירים את העובדות, בסדר?     

משה בן זקן: אתם מכירים את העובדות, אבל - - -     

דוד ביטן: אל תסבן אותנו

משה בן זקן: אני לא מסבן אף אחד

דוד ביטן: אל תעשה עלינו את העבודה

משה בן זקן: אבל אל תעשו עלינו רונדלים גם

דוד ביטן: אני מכבד אותך

משה בן זקן: אני גם מכבד

משה בן זקן:  תנו לי, בבקשה, רק להגיב

משה בן זקן:  בסך הכול התחלתי

דוד ביטן: בבקשה, בבקשה

משה בן זקן: תודה רבה

משה בן זקן:  קודם כל לגבי ה-12%

דוד ביטן: אני שמח, דרך אגב, שהתחלתם לברך את השרה הקודמת על הרפורמה שלה

דוד ביטן:  עד עכשיו אמרתם שהיא לא שווה כלום

משה בן זקן: אנחנו, כאנשי מקצוע, עושים הפרדה בין השרים

משה בן זקן:  אני יודע בצורה ברורה שהרפורמה הזאת, ששרת התחבורה מירי רגב הביאה לציבור, היא רפורמה חסרת תקדים

משה בן זקן:  זאת רפורמה שאתה והוועדה צריכים להציג כמודל ליוקר מחייה בכל ועדה, וצריכים להיצמד למציאות שאנחנו נמצאים בה, שהאזרחים נמצאים כאן ביוקר מחייה

משה בן זקן:  זה מודל שצריכים להתגאות בו

משה בן זקן:  לא לחפש ולא לדייק במה לא טוב

משה בן זקן:  שוב, תנו לי, בבקשה, להשלים

משה בן זקן:       לגבי ה-12% - בדיון הקודם ב-6 באוגוסט, הוצג בוועדה שבשלב ראשון נלקח תקציב – אני מדייק – נלקח תקציב מהאזרחים הוותיקים, בשביל לכסות את ה-12%

משה בן זקן:  האזרחים הוותיקים הלכו לישון עם זה בלילה, שלקחו להם את התקציב, בשביל לכסות את עליית המדד 12%

משה בן זקן:  הדבר הזה לא מדויק, רחוק מלהיות מדויק

דוד ביטן: בפועל זה מה שקרה, חבובי

משה בן זקן: זה לא מה שקרה

דוד ביטן: ברוב

משה בן זקן: ממש לא

דוד ביטן: הינה, ה-360 נמצאים בתקציב

דוד ביטן:  למה אתה לא לוקח את זה לאזרחים הוותיקים? מה הסיכום שעומד מאחורי הקלעים? למה זה נשאר בתקציב ולא ניתן לאזרחים הוותיקים? תגיד לי אתה

משה בן זקן: לגבי הפעימה ולגבי הרפורמה, יש הפרדה בין הרפורמה לבין ה-12%

דוד ביטן: אבל התקציב קיים, תן להם אותו

משה בן זקן: התקציב קיים, 360 מתוך 740

משה בן זקן:  כשאומרים פה בוועדה ומסבירים לאזרחים הוותיקים, שלקחו את ההקצאה שלהם - - -     

דוד ביטן: זה מה שקרה

משה בן זקן: זה לא מה שקרה

משה בן זקן:  זה רחוק מלהיות - - -     

דוד ביטן: זה גם נאמר, אבל נאמרו עוד דברים

דוד ביטן:  אתה מתעלם ממה שנאמר

משה בן זקן: לא, לא

משה בן זקן:  אני אתייחס להכול

אברהם בצלאל: 	 אתה לא עונה לשאלה מה - - -     

דוד ביטן: עזוב, הוא בא לעשות לנו פוליטיקה

דוד ביטן:  עזוב

משה בן זקן: אני לא עושה שום פוליטיקה

דוד ביטן: תתייחס לזה שאתה מנכ"ל ולא פוליטיקאי

משה בן זקן: אני לא פוליטיקאי, אני מנכ"ל

משה בן זקן:  אני כמנכ"ל מבקש לדייק את העובדות

משה בן זקן:  שלחתי מכתב שאני מבקש - - -     

דוד ביטן: ראיתי, אני אקרא אותו

דוד ביטן:  אתה רוצה שאני אקרא אותו?     

משה בן זקן: אני מבקש להסביר ולדייק

משה בן זקן:  להסביר לאזרחים הוותיקים שפניתם אליהם, שאנחנו לקחנו להם את הכסף, ואיתו כיסינו ובלמנו – אגב, זאת בלימה שגם היטיבה איתם – את ה-12%

משה בן זקן:  השרה בלמה את ה-12%

משה בן זקן:  זה לא נכון

דוד ביטן: אתם דחיתם את זה, לא בלמתם כלום

משה בן זקן: כרגע בלמנו

דוד ביטן: לא דחיתם

משה בן זקן: כרגע בלמנו את ה-12%

דוד ביטן: דחיתם

משה בן זקן: די לצרה בשעתה

דוד ביטן: אה, די לצרה

משה בן זקן: בעוד שנתיים אנחנו ניפגש

רון כץ: 	 וזו וואחד צרה

משה בן זקן: נכון

משה בן זקן:  בגלל זה אנחנו טיפלנו

דוד ביטן: למה היא לא אמרה את זה לציבור?     

משה בן זקן: אמרנו את זה לציבור, אמרנו שזאת דחייה

משה בן זקן:  אמרנו שזאת דחייה

דוד ביטן: שבעוד שנה זה יהיה 9%

משה בן זקן: אמרנו את זה

משה בן זקן:  הכול נאמר לציבור

משה בן זקן: כל שנה 9%

משה בן זקן:  אתה צודק, ידידי חבר הכנסת, זה וואחד צרה, ולכן לא הקלנו ראש

משה בן זקן:  מנכ"ל ראש הממשלה ישב פה, בחדר הזה, איתנו ועם חבריי באוצר, ומצאנו קודם כול פתרון מיידי לבלום את המחירים

רון כץ:   אבל זה לא מה שקרה

משה בן זקן: זה מה שקרה

רון כץ: אני מחכה לשאול שאלות

רון כץ:  שתדע, זה לא מה שקרה

משה בן זקן: הגזרה הייתה צריכה להיכנס לציבור ב-1 באוגוסט, והשרה הצליחה לבלום את זה

משה בן זקן:  אני חושב שקודם כול זה דבר מבורך בגדול

ירון עמוס לוי: לדחות את זה, נכון? ליתר דיוק

משה בן זקן: לבלום את זה

ירון עמוס לוי: לדחות

משה בן זקן: לבלום

דוד ביטן: מה אתם עושים עם ה-360 מיליון? תגידו

ירון עמוס לוי: ממה שהבנתי, אתה דוחה את זה

משה בן זקן: אני אענה על הכול

משה בן זקן:  לגבי הנושא של עליית המחיר, גם פה נשמעה איזושהי אמירה

משה בן זקן:  ראיתי גם את הדיון

משה בן זקן:  ישב פה חבר הכנסת טיבי שאמר: ישראבלוף

משה בן זקן:  בגלל עליית המחיר, כי הרק"ל הוא בעצם רק"ל חדש ואפשר לקבוע איזה מחיר שרוצים, גם פה זה לא מדויק

משה בן זקן:  כי הרק"ל נפתח, בעזרת השם, ביום שישי הקרוב, והמחיר שלו הוא מחיר - - -     

דוד ביטן: המחיר גבוה מאוד

דוד ביטן:  הוא מכסה לכם גם את ה-12% וגם את העלייה

דוד ביטן:  על מה אתה מדבר?     

משה בן זקן: נועה, בבקשה

דוד ביטן: רגע, שנייה

משה בן זקן: זה לא מכסה ושוב, אני מבקש לדייק בפרטים

רון כץ: מה המחיר?     

משה בן זקן: 5

משה בן זקן: 5 שקלים, מחיר שתמיד היה

משה בן זקן:  כמו בתחבורה הציבורית וכמו הרק"ל בירושלים

משה בן זקן:  כך גם הרק"ל בגוש דן

משה בן זקן:  אז איפה העלייה?     

דוד ביטן: קודם כול, מי שאמרה את זה היא נציגת האוצר

דוד ביטן:  אני רואה שראית את מה שהיה בישיבה, אבל רק באופן חלקי

דוד ביטן:  אולי עצמת עיניים בכל פעם שמישהו דיבר

דוד ביטן:  מי שאמר את מה שאתה אומר, זה לא אני – זאת היא, שאמרה את זה

דוד ביטן:  נציגת האוצר אמרה שהעלייה הזאת בעצם סגרה את הפער

דוד ביטן:  היא אמרה את זה

דוד ביטן:  אם אתה רוצה, אני אשלח לך את זה

דוד ביטן:  אני יודע מה היא אמרה, אני הייתי בישיבה

דוד ביטן:  אתה אולי ראית אותה בטלוויזיה

דוד ביטן:  אז קודם כול, לא אני אמרתי; היא אמרה

דוד ביטן:       מעבר לזה, לא רציתי להיכנס לפוסטים שלכם נגדי

דוד ביטן:  כתבתם שאני לא מכיר את הפרטים, שיש להם הנחה

דוד ביטן:  בוודאי שאני יודע

אברהם בצלאל: שהוועדה פה היא לא מקצועית

דוד ביטן: כתבתם שאני לא מכיר את הפרטים ולא ידעתי

דוד ביטן:  אני לא יודע ששרת התחבורה הקודמת כן נתנה הנחות? ומגיל 75 היא כן נתנה, וגם לפני? בוודאי שאני יודע

דוד ביטן:  אבל שכחתם שהשרה שלכם הבטיחה במפורש לפני מספר חודשים, ולא רק היא

דוד ביטן:  גם אני הייתי חלק מהעניין

דוד ביטן:  עם כל הכבוד, שלא תיקח את הקרדיט רק לעצמה

דוד ביטן:  כל הרפורמה הזאת הייתה חלק ממה שוועדת הכלכלה ביקשה

דוד ביטן:  אז אנחנו עשינו את זה ביחד

דוד ביטן:  זה שהיא לוקחת קרדיט רק לעצמה – זה עניין שלה, אבל זה גם לא מפריע לי, כי אני לא מחפש קרדיט

דוד ביטן:  אני מחפש תוצאות

דוד ביטן:      מה אתה כותב פה? אתה כותב לי: ביצוע הרפורמה נחלק לשתי פעימות

דוד ביטן:  הפעימה הראשונה תוקצבה בהיקף - - - או במסגרת התקציב הנוכחי

דוד ביטן:  אבל היא אמרה – מה שמך, נציגת האוצר?      

שחר בר: שחר

דוד ביטן: זאת שלא נתנו לה לדבר, נכון? או נציגת התחבורה

דוד ביטן:  אני אומר לך, אני אשלח לך מה אמרת בישיבה, זאת שלא נתתי לך לדבר

דוד ביטן:       לא ענית לי על השאלה מה אתם הולכים לעשות עם ה-360

דוד ביטן:  אמרת, אבל הבלטת את העניין הזה – אמרת שגם ההפחתה של ה-12% וגם הנושא של הפריפריה, יבואו לידי ביטוי מהכנסות בשנים הבאות

דוד ביטן:  אמרת את זה, רק לא הזכרת את הצו הזה בכלל

דוד ביטן:  משום מה, הצו שנחקק ב-1 באוגוסט בדיוק – ב-1

דוד ביטן: 8

דוד ביטן: 2023 זה פורסם

דוד ביטן:  את זה לא אמרתם לנו

דוד ביטן:  גם לא אמרתם את זה במסיבת העיתונאים

דוד ביטן:  וגם כשהשרה הופיעה ב"פגוש את העיתונות", היא לא הזכירה מילה בעניין הזה

דוד ביטן:  היא לא אמרה מילה שבעצם זאת הסכמה עם האוצר, שזה הולך לעלות בצורה מאוד חדה בשנים 2025-2024

דוד ביטן:       מה עשינו פה? למה הגענו ל-12%? בגלל הדחיות

דוד ביטן:  בצדק, אמרה השרה, שבגלל הדחיות שהיו לפני הבחירות של השרים הקודמים, גם שר האוצר וגם שרת התחבורה, בגלל האינפלציה והדחיות הכול בא לידי ביטוי ב-12%

דוד ביטן:  אז מה עשיתם? אותו דבר שעשו השרים הקודמים, אתם עושים עכשיו

דוד ביטן:           על זה אני לא מדבר כרגע

דוד ביטן:  יש את ה-360 ואני שאלתי שתי שאלות

דוד ביטן:  אתה לא עונה, אתה עונה לי על דברים אחרים

דוד ביטן:  ראשית, יש לי הפתעה בשבילך, אני מכיר את העובדות טוב מאוד, ולא הטעיתי אף אחד

דוד ביטן:  אני אומר לך חד וחלק, התוצאה הברורה היא שבעקבות הרפורמה הזאת, בעקבות ההחלטה של השרים, כולל שרת התחבורה, אתם דחיתם – אתם לא דחיתם, דרך אגב

דוד ביטן:  לא אמרתם

דוד ביטן:  עכשיו כתבתם את זה

דוד ביטן:  רק אתה, במכתב, פתאום הזכרת שיש שלב ב'

דוד ביטן:  לא נאמר בשום שלב וגם לא נאמר פה, שיש שלב ב'

דוד ביטן:  אין דבר כזה

דוד ביטן:  אתה כתבת את זה יפה מאוד

דוד ביטן:       אני מסכים לשלב ב'

דוד ביטן:  אני לא מחפש לריב, אבל אני רוצה לדעת מתי זה הולך להיות

דוד ביטן:  אני לא מאמין כבר לא לשר האוצר, לא לשרת התחבורה

דוד ביטן:  לא מאמין

דוד ביטן:  אני אומר לך את האמת, כי גם בנושא של החקלאות, עם הסכומים שהוסכמו, ונמצאו בתקציב המדינה, יש לנו בעיות

דוד ביטן:  למרות ששר האוצר אמר לי במפורש: תן לי לעבור את התקציב, מבטיח לך ששבוע-שבועיים אחרי התקציב, אני סוגר את העניין של הפיצויים לחקלאים

דוד ביטן:  נכון לעכשיו, מאפריל עד עכשיו, ארבעה חודשים, מכל מיני קשקושים זה לא נסגר

דוד ביטן:  אני לא מאמין לאף אחד

דוד ביטן:       אני רוצה לדעת ואני רוצה מכתב חתום

דוד ביטן:  אני אומר לך, גם אני יודע לעשות מאבקים ציבוריים

דוד ביטן:  אתם לא מפחידים אותי, לא בהודעות לעיתונות ולא בשום דבר

דוד ביטן:  הרי אתם מסכימים לזה, ובמכתב שלך אתה אומר שיהיה שלב ב', נכון? הם יקבלו

דוד ביטן:  אתה אומר: הביצוע נחלק, ואנחנו נעשה את שלב ב'

דוד ביטן:  מה זה שלב ב'? תגידו לי מה התאריך ומתי הם מקבלים את הפטור

דוד ביטן:  זה מה שאני רוצה

דוד ביטן:       דבר שני, שאלתי שאלה פשוטה – 360 המיליון בתקציב, גברתי מהאוצר? זאת שלא נתתי לה לדבר, נכון? אני רוצה להבין

דוד ביטן:  אם הם בתקציב, תגידי לי למה אתם לא נותנים אותם

דוד ביטן:  הפעימה של ה-360 מיליון, שקשורה לפריפריה – פתרתם את זה בתוספות של השנים הבאות, ואמרת את זה במפורש

דוד ביטן:  לכן, את ה-360 שנמצאים בתקציב, ואמרת את זה בישיבה הקודמת, תנו אותם עכשיו לוותיקים

דוד ביטן:  למה הפעימה צריכה להיות בעוד כמה חודשים או בעוד שנה? תנו את זה עכשיו, ונסיים את העניין הזה פעם אחת ולתמיד

דוד ביטן:       עידוד התחבורה הציבורית, במיוחד לקשישים, הוא דבר חשוב מאין כמוהו

דוד ביטן:  זה בכל הארץ, ולא רק בפריפריה

דוד ביטן:  רוב האנשים שהם פריפריה חברתית, הם קודם כול הקשישים

דוד ביטן:  קודם כול הקשישים

דוד ביטן:  לחלק מהם יש פנסיה, אבל חלק לא קטן מהם, במיוחד במיוחד עצמאים שעלו בשעתם מצפון אפריקה, פתחו עסקים קטנים ולא היה אז נושא של פנסיה ולא שום דבר

דוד ביטן:  הם חיים היום מקצבת זקנה של 2,000 שקל – דווקא הם זקוקים לעניין הזה מכל הארץ

דוד ביטן:  מה הולך פה? אני לא מבין

דוד ביטן:       משרד התחבורה, זאת שלא נתתי לה לדבר בפעם שעברה, דברי הפעם

נעה אבירם: צוהריים טובים, אני מהרשות הארצית לתחבורה ציבורית

נעה אבירם:  כפי שהוצג בעבר וכפי שהציג המנכ"ל, בסוף יש פה רפורמה עם בשורה מאוד מאוד גדולה, לחלק מאוד גדול מהציבור במדינה

נעה אבירם:  אנחנו יודעים שהוא זקוק להנחות האלה, כדי לעודד אותו להשתמש בתחבורה הציבורית, וכדי להקל עליו את יוקר המחייה

נעה אבירם:  אמרנו את זה גם בפעם הקודמת – היינו רוצים להרחיב את הרפורמה הזאת לאוכלוסייה נוספת, כרגע זה לא מתאפשר

רון כץ: למי היא מופנית?     

נעה אבירם: אתה רוצה להציג את זה, המנכ"ל?     

משה בן זקן: 	 הרפורמה מופנית לכלל אזרחי מדינת ישראל

רון כץ: מה הקריטריונים?     

משה בן זקן: מאיזו בחינה?     

רון כץ: מבחינת ההנחות

משה בן זקן: ההנחות נוגעות לצעירים, זכאי ביטוח לאומי, שמרנו על האזרחים הוותיקים בתוך הרפורמה הקיימת, ולא הבאנו אותם בחשבון שום דבר

משה בן זקן:  סוציו-אקונומי, גיאוגרפיה חברתית

רון כץ: כמה סוציו-אקונומי?     

משה בן זקן: 5-1

רון כץ: מה קורה בעיר כמו פתח תקווה? איך אתה עושה את החשבון הזה בעיר כמו פתח תקווה? כל העיר תיפגע כי העיר היא בסוציו-אקונומי גבוה יותר? כלומר, אתה לא רואה לפי שכונות שנמצאות בסוציו-אקונומי 3? כל העיר נפגעת

משה בן זקן: קודם כול, אני מאמץ את התשובה של יו"ר הוועדה

משה בן זקן:  בדרך כלל, הוא נשאל וגם עונה, ואני מקווה להיות מדויק בעניין

משה בן זקן:  בסוף יש מדדים שלא אנחנו קבענו

משה בן זקן:  אנחנו רוצים לבוא ולעשות טוב עם הציבור

רון כץ: אז מי קבע אותם?     

משה בן זקן: מי קבע 5-1?      

רון כץ: לא, אתם קבעתם איך אתם רוצים לתת

רון כץ:  דרך אגב, פתח תקווה היא רק דוגמה

רון כץ:  מדובר גם בחולון ועוד

משה בן זקן: בוודאי

משה בן זקן:  הצלחנו להכניס לאוכלוסיות המוחלשות את הסעיף של זכאי ביטוח לאומי, כך שגם אזורים עם אוכלוסיות חלשות בתוך הערים שהן בסוציו-אקונומי גבוה, יהיו זכאים להטבה הזאת

דוד ביטן: עם זה אין בעיה

דוד ביטן:  אם אתה גר בכפר ורדים, למשל, ואתה זכאי של הביטוח הלאומי, אתה מקבל את ההנחה

רון כץ: תראה כמה אנשים לא זכאים, וגרים בשכונות האלה

רון כץ:  הם מתקשים, ולא סתם הם גרים בשכונות האלה

רון כץ:  עכשיו הקפצת להם

דוד ביטן: אתה רוצה לכלול את כל העולם?     

רון כץ: לא, אני רוצה שלא יזיקו להם

משה בן זקן: לא, לא הקפצנו לאף אחד

דוד ביטן: אתה מדבר על ההקפצה של המחיר?     

רון כץ: כן

רון כץ:  ב-2024, הכול עף

רון כץ:  כל המחירים עולים

רון כץ:  כמה אמורה לעלות עכשיו הרכבת הקלה? 5

רון כץ: 5? ב-2024 זה כבר יעלה 8 ומשהו

רון כץ:  זה בעוד שנה, לא בעוד מאה שנה

דוד ביטן: כמה זה יעלה בעוד שנה?     

רון כץ: 8

רון כץ: 4

דוד ביטן: וכמה היום?     

רון כץ: 5

רון כץ: 9

דוד ביטן: זאת ההעלאה שהיא דיברה עליה

דוד ביטן:  האמת, נציגת האוצר הייתה אמיתית

דוד ביטן:  אמרה את האמת

דוד ביטן:  היא מקבלת קרדיט על העניין הזה

רון כץ: זאת קפיצה משמעותית

דוד ביטן: זאת שלא נתנו לה לדבר

משה בן זקן: קודם כול, צריך ללמוד את הנושא

דוד ביטן: מעניין איך הספקת לדבר כל כך הרבה, כשלא נתתי לך לדבר

קריאה: אולי תיתן לה לדבר?     

משה בן זקן: גם עכשיו אנחנו מנסים לדבר

משה בן זקן:  אנחנו מנסים לדבר

דוד ביטן: עוד לא קיבלתי תשובה לכלום

משה בן זקן: קודם כול, גם אנחנו לא קיבלנו תשובות והבהרות, אבל אני צריך לתת לך תשובות

משה בן זקן:  אתה הזמנת אותי, אז אני אתן לך את כל התשובות

משה בן זקן:       קודם כול, לגבי ה-360 מיליון

משה בן זקן:  טוענים פה פעם אחר פעם, שאם לא הייתה הבלימה של המחיר, שהצלחנו לבלום – שהשרה הצליחה לבלום

רון כץ: רגע, אבל היית באמצע תשובה בשבילי

משה בן זקן: אוקיי, אני אחזור אליך

משה בן זקן:  שנייה אחת, היושב-ראש

משה בן זקן:  כמו שאמרתי לך, לגבי השכונות עם האוכלוסיות המוחלשות, בתוך השכונות שציינת כאן, לדוגמה פתח תקווה - - -     

רון כץ: אתה אומר שיש קריטריון של ביטוח לאומי

רון כץ:  אבל ב-2024 הכול קופץ

משה בן זקן: יש קריטריונים

משה בן זקן:  לגבי 2024, גם אותן אוכלוסיות שדיברתי עליהן – אני לא בטוח שזה יהיה בעוד שנה

משה בן זקן:  אמרת שזה וואחד צרה, ואני מסכים איתך, לכן, קודם כול בלמנו

משה בן זקן:  קודם כול שרת התחבורה בלמה

רון כץ: זה בעוד שנה, זה בא מהר

משה בן זקן: הכול בא מהר, אבל קודם כול, השרה הצליחה לבלום את זה יחד עם האוצר ויחד עם משרד ראש הממשלה

משה בן זקן:  בעזרת השם, בעוד שנה, אנחנו מאמינים שנגיע לפתרונות עם מקורות אחרים

רון כץ: למה לא לפתור את זה היום?     

משה בן זקן: יש לך פתרון להיום? 

דוד ביטן: כן, יש לך

רון כץ: כן, יש לך את הכסף

רון כץ:  קח את ה-360 מיליון

משה בן זקן: ה-360 לא - - -     

דוד ביטן: רגע, המנכ"ל

דוד ביטן:  אלא אם כן תגיד לי - - -     

משה בן זקן: אני אסביר למה

משה בן זקן:  זה מה שניסיתי לענות למה

דוד ביטן: זה בדיוק העניין, ולכן אני צודק

דוד ביטן:  מה עשיתם? אני אגיד לך מה הטקטיקה של ההחלטות שלכם, שלא אמרתם לציבור

משה בן זקן: אנחנו אמרנו הכול לציבור

דוד ביטן: לא אתה

דוד ביטן:  אתה לא אמרת, אתה לא הופעת במסיבות עיתונאים ולא הופעת ב"פגוש את העיתונות"

משה בן זקן: אבל העברנו את הכול

דוד ביטן: תן לי להסביר לך את הטקטיקה

דוד ביטן:  אני אומר במפורש, שמה שעשיתם – הביטול של ה-12% - זה על חשבון האזרחים הוותיקים

משה בן זקן: זה לא נכון, אל תגיד את זה

משה בן זקן:  זה לא נכון, אתה לא יכול להגיד כי זה לא יהפוך את זה לאמת

דוד ביטן: אני אסביר לך

משה בן זקן: זה לא נכון, חבר הכנסת

משה בן זקן:  אין שום קשר בין זה לזה

דוד ביטן: אני אסביר לך למה

דוד ביטן:  עשיתם דבר מאוד פשוט, הקפאתם את ה-12%, ושאלתי במפורש את האוצר כמה זה שווה

דוד ביטן:  אמרו לי שבסביבות 300 מיליון

דוד ביטן:  אמת? אני משקר? 

שחר בר: כן, נכון

דוד ביטן: כשלא דיברת, אמרת את זה, נכון? 360 מיליון זה בדיוק 360 שנמצאים בתקציב

דוד ביטן:  אני מבין את הטקטיקה איך שאני מבין

דוד ביטן:  את הטקטיקה שלכם מאחורי הקלעים

דוד ביטן:  כרגע אתם משתמשים בזה על מנת להקפיא את הכספים לשנת 2023, וב-2024 הדברים ישתנו

דוד ביטן:  למה? כי אז המחיר יעלה ב-9% - 5% פלוס 4%

דוד ביטן:  ב-2025, שוב המחיר יעלה ב-9%

דוד ביטן:  זאת אומרת, 360 מיליון האלה הם בעצם הערבות הבנקאית להעלאה הזאת

דוד ביטן:       אני הופתעתי כשאמרת לי בפעם שעברה, שה-360 מיליון קיימים בתקציב

דוד ביטן:  שאלתי אותך: מה אתם הולכים לעשות עם זה? לא ענית לי

דוד ביטן:  אני אראה אותם נעלמים באיזשהו שלב, וזה יעבור בוועדת כספים לסעיף התקציבי השני של התחבורה הציבורית

דוד ביטן:  זה יהיה בעוד חודש-חודשיים, וזה מה שיקרה

דוד ביטן:  אני לא מבין, אם התקציב קיים, מה הבעיה? תנו אותו

דוד ביטן:  תנו אותו לאזרחים הוותיקים

דוד ביטן:  מה אני מבקש? תנו אותו לאזרחים הוותיקים

דוד ביטן:  אם לא, אני צודק בטענה שזה בא על חשבון

משה בן זקן: יושב-ראש הוועדה, דוד

דוד ביטן: אם תגיד לי עכשיו שאתה מקיים את הרפורמה לוותיקים בזכות ה-360 – הרי זה בדיוק מה שצריך לעניין – אני אקח את זה שמעכשיו והלאה אתה תהיה צודק בטענה ולא אני

דוד ביטן:  מה שאני מחפש זה פתרון; אני לא מחפש מי צודק ומי לא צודק

דוד ביטן:  זה הכול

משה בן זקן: גם לנו חשוב הפתרון ולכן, ברוך השם, שרת התחבורה הביאה פתרונות רבים בנושא התחבורה הציבורית בחצי השנה האחרונה, כמו שציינו פה

משה בן זקן:  גם אני אומר שזאת רפורמה אדירה ובשורה גדולה לציבור, כולל הבלימה

דוד ביטן: מאה אחוז, אנחנו שותפים לרפורמה

משה בן זקן: ברור, בסדר גמור

דוד ביטן: אתם לא קיימתם את כולה

דוד ביטן:  זה הכול

משה בן זקן: השרה אמרה בכל הזדמנות, שהיא תביא את הרפורמה במלואה

משה בן זקן:  בערב התקציב, השרה הצליחה, גם אחרי התערבות של ראש הממשלה - - -     

דוד ביטן: היא לא הביאה, מפני שהוותיקים בתוך הרפורמה

משה בן זקן: היא הביאה את ה-360 מיליון שקלים

משה בן זקן:  שרת התחבורה הציגה רפורמה רחבה, שתהיה בשתי פעימות

משה בן זקן:  יש פעימה ראשונה, שהבאנו עכשיו

דוד ביטן: היא לא אמרה שתי פעימות

דוד ביטן:  בשום הודעה אין שתי פעימות

דוד ביטן:  אתה כתבת את זה, וגם כתבת את זה בצורה מעורפלת

משה בן זקן: היא אמרה את זה מספר פעמים

דוד ביטן: בצורה מעורפלת כתבת את זה

משה בן זקן: לא, אני לא כותב שום דבר מעורפל

דוד ביטן: מעורפלת מאוד

דוד ביטן:  מה? מה כתבת?     

משה בן זקן: לגבי נושא התקציב של האזרחים הוותיקים, וחשוב לדייק

משה בן זקן:  360 מיליון שקלים זה תקציב נפרד, זה תקציב שלא קשור בשום שלב לבלימת ה-12% שציינו כאן

דוד ביטן: אנחנו נראה את ההעברה הבנקאית בוועדת הכספים, אל תדאג

דוד ביטן:  אנחנו נראה בעוד חודשיים-שלושה

משה בן זקן: מה יש לך לראות? יושבת פה נציגת האוצר, ואני אמרתי שלא נותנים לה לדבר

משה בן זקן:  בינתיים היא דיברה היום דווקא בסדר

דוד ביטן: בבקשה

דוד ביטן:  תסתכל, אני אראה לך

משה בן זקן: ויושבת פה נועה

משה בן זקן:  תשאל את אנשי המקצוע

דוד ביטן: במסיבת עיתונאים שהייתה לפני כמה חודשים היא אמרה את זה: על פי הפרסום, הרפורמה אותה משיקה השרה, תיתן הטבות מפליגות לצעירים, לאזרחים ותיקים ולתושבים בפריפריה

דוד ביטן:  כך, לפי הרפורמה, אזרחים ותיקים יזכו לנסיעות בחינם בכל מערכי התחבורה הציבורית בישראל

דוד ביטן:  ההטבה תחול על אזרחים מגיל 67, ועל אזרחיות מגיל 62

דוד ביטן:  זה לא בוצע

משה בן זקן: ומה כן בוצע?     

דוד ביטן: אתה יכול להגיד מה שאתה רוצה – שאני לא מדייק, שאני שקרן

משה בן זקן: אני לא אומר, חס ושלום

דוד ביטן: מה שאתה רוצה – תגיד

דוד ביטן:  תכלס, זה לא בוצע

משה בן זקן: אני לא אומר שאתה שקרן, אבל אתה מדבר כאילו אתמול הוגדרו זמנים, ואתה מדבר כאילו אתמול הרפורמה והתעריפים עודכנו

משה בן זקן:  אנחנו מחכים להתכנסות של ועדת המחירים, וועדת המחירים עדיין לא התכנסה

דוד ביטן: סלח לי, מה זה מעניין אותי ועדת המחירים? תגיד לי, מה זה מעניין אותי ועדת המחירים?      

משה בן זקן: אני אגיד מה זה מעניין אותך

דוד ביטן: ועדת המחירים לא מעניינת אותי

משה בן זקן: אני אגיד למה, כי אתה אומר שאתה תראה את ההעברה הבנקאית בוועדת כספים

משה בן זקן:  עוד שנייה, כבוד היושב-ראש

דוד ביטן: מה זה הפעימה השנייה? לא כתבת מה יהיה, לא כתבת מתי, לא כתבת כלום

דוד ביטן:  אז מה אתה רוצה, שאני אתייחס – למה אתה רוצה שאני אתייחס?     

משה בן זקן: אנחנו צריכים שתתייחסו, בבקשה, לכמה דברים

משה בן זקן:  לגבי עניין ההתייחסות – אחד, צריך להבין שהאזרחים הוותיקים לא נפגעו בשום דרך וצורה מהבלימה של ה-12%

משה בן זקן:  ההפך הוא הנכון

דוד ביטן: נפגעו, לא קיבלו את העדכון

משה בן זקן: הם לא נפגעו, הם לא נפגעו בשום שלב

דוד ביטן: ברור

משה בן זקן: הפוך, הפוך

דוד ביטן: תגיד לי, אני מבין לא נכון, חבר הכנסת? היא אמרה שהכול יהיה ביחד, אז ודאי שהם נפגעו

דוד ביטן:  מה זה לא נפגעו?     

משה בן זקן: אם ה-12% היו נכנסים לתוקף, מה שהשרה הצליחה לבלום, הם היו נפגעים

משה בן זקן:  במקום להגיד, קודם כול - - -     

רון כץ: זה לא נכון

אברהם בצלאל: קרוב לחצי שעה אתה מדבר, ועוד לא הסברת - - -     

דוד ביטן: אני אגיד לך למה

דוד ביטן:  אם היית מבטל את ה-12% –  מקובל עליי

משה בן זקן: קודם כול, צריך לומר בצורה ברורה, שמתוך ה-12%, 8% - - -     

אברהם בצלאל: - - -      

משה בן זקן: אני אענה לך

אברהם בצלאל: זה לא קשור לזה, זה משהו אחר

אברהם בצלאל:  יש 360 מיליון בתקציב? יש

אברהם בצלאל:  למה הם לא עוברים?     

דוד ביטן: את מוכנה להתחייב שלא תהיה העברה תקציבית ל-360? לא תעבירו את זה לסעיף אחר, לסעיף התחבורה הציבורית? את מוכנה להתחייב לזה בשם האוצר? יש את זה בתקציב, נכון? יש את זה, היא אמרה את זה

דוד ביטן:  היא אמרה שזה נשאר בתקציב

שחר בר: המזומן קיים בתקציב, כן

דוד ביטן: אמרת את זה, מה זאת אומרת? את מוכנה להתחייב שזה לא יועבר אי פעם, אלא ילך לנושא של האזרחים הוותיקים?     

שחר בר: שוב, אני לא יכולה להתחייב כי ועדת המחירים עוד לא כונסה, והכול כפוף להחלטתה

דוד ביטן: מה זה שייך לוועדת המחירים? מה אני צריך את ועדת המחירים? על מה? על התוספות של הרכבת הקלה?     

שחר בר: על התעריף

דוד ביטן: אחרי שוועדת המחירים תאשר את הרכבת הקלה, אז תיקחו את ה-360 לוותיקים?     

משה בן זקן: מה קשור הרכבת הקלה, חברים? אני מכיר את העניין מכל הצדדים, ואני מוכן להתחייב לך, לשאלתך, שהדבר הזה לא יקרה

משה בן זקן:  אנחנו מכירים ואנחנו עמלים

משה בן זקן:  קודם כול, אנחנו עמלים, והבאנו 360 כתקציב שהוא לא במסגרת לא תוספות שירות ולא במסגרת התקציב הכולל

משה בן זקן:  זה תקציב תוספתי, ששרת התחבורה הביאה לטובת הרפורמה ההיסטורית

משה בן זקן:       אני רוצה לומר לך, לשאלתך, אנחנו מביאים את הרפורמה בשתי פעימות

משה בן זקן:  הפעימה הראשונה תצא לדרך בחודשים הקרובים

דוד ביטן: מתי הפריפריה תקבל את ההנחה?     

משה בן זקן: אני מקווה, בעזרת השם – תוך כמה זמן? בוא נגיד, כבר לקראת סוף השנה הקרובה

דוד ביטן: איזה שנה קרובה?     

משה בן זקן: 2023

משה בן זקן:  בסוף שנת 2023

דוד ביטן: - - - שנה אחת, אבל לא משנה

דוד ביטן:  נתעלם מזה

דוד ביטן:  מתי אתם מתכוונים לתת את הפעימה השנייה? הפעימה השנייה זה האזרחים הוותיקים?     

משה בן זקן: בפעימה הנוספת שתהיה, בעזרת השם, בשנת 2024, ואנחנו עדיין בדיונים, כבוד היושב-ראש, לגבי הנושא הזה

דוד ביטן: איזה דיונים? מה דיונים?     

משה בן זקן: אנחנו דנים

דוד ביטן: כלומר, אתה מתכוון רק ב-2026-2025 לתת את הפעימה השנייה?     

משה בן זקן: אני מתכוון מבחינתי להביא את הפעימה מחר, אבל לשבת כאן, לבוא ולהגיד מתי ואיך, זה נחמד

משה בן זקן:  אני אשמח מאוד אם תצטרפו גם לדיונים

משה בן זקן:  אנחנו נזמין אתכם עכשיו לכל דיון מקצועי בנושא

דוד ביטן: רגע

דוד ביטן:  הפעימה הראשונה – רק אם ועדת המחירים תאשר את המחירים?     

משה בן זקן: לא, לא

דוד ביטן: אז מה זה קשור לוועדת המחירים?     

משה בן זקן: אגב, ועדת המחירים הייתה צריכה להתכנס אתמול, ב-13

דוד ביטן: מה הקשר בין הרפורמה לוועדת המחירים?     

משה בן זקן: בסוף, מי שצריך לאשר את המחירים של הרפורמה, את ההוזלות הגדולות, זה ועדת המחירים

דוד ביטן: אז מה הבעיה? שתתכנס מחר בבוקר

משה בן זקן: הייתה צריכה להתכנס אתמול

משה בן זקן:  דחו אותה

דוד ביטן: למה דחו אותה?      

משה בן זקן: כי מישהי הייתה חולה

דוד ביטן: אם הם מאשרים את זה עכשיו – עכשיו נתת לי עוד נושא לטיפול

משה בן זקן: בשמחה

דוד ביטן: לא אמרתם שזה יהיה בעוד חצי שנה-שנה

משה בן זקן: אף אחד לא אמר בעוד שנה, ואף אחד לא הגדיר זמנים

דוד ביטן: חצי שנה

דוד ביטן:  עכשיו אתה אומר חצי שנה

משה בן זקן: אנחנו גם לא אומרים בעוד חצי שנה

משה בן זקן:  אנחנו אומרים דבר פשוט

דוד ביטן: אני לא קיבלתי תשובות היום, אני מאוד מצטער

משה בן זקן: אנחנו גם לא קיבלנו הבהרות לציבור, היושב-ראש

משה בן זקן:  צריך להסביר לציבור שאף אחד, אף אחד - -      

דוד ביטן: מתי הישיבה הבאה?      

משה בן זקן: - - אף אחד לא יצא מהאירוע הזה, בטח לא האזרחים הוותיקים

דוד ביטן: יצא, יצאו מהאירוע

דוד ביטן:  אתם עובדים על הציבור

דוד ביטן:  עובדים על הציבור

משה בן זקן: אנחנו לא עובדים על הציבור

דוד ביטן: אתם עובדים על האזרחים הוותיקים

משה בן זקן: אתם יושבים פה, ועובדים פה על האזרחים בוועדות

דוד ביטן: עובדים על האזרחים הוותיקים

משה בן זקן: אתם עובדים על האזרחים הוותיקים

משה בן זקן:  לא אנחנו

דוד ביטן: במקום לטפל בהם כמו שהבטחתם, אתם לא מטפלים

משה בן זקן: אתם עובדים על האזרחים הוותיקים

משה בן זקן:  אנחנו מטפלים בהם

רון כץ: אני חייב להגיד לך את האמת, בחיים שלי לא ראיתי דיון כזה פה עם מנכ"ל משרד ממשלתי

דוד ביטן: אתם עובדים עליהם

רון כץ: אני אומר לך באמת, קצת צניעות מול יו"ר הוועדה

משה בן זקן: יכול להיות שמנכ"לים של משרדים ממשלתיים - - -     

רון כץ: לא, אתה לא צריך להתנהג כמו פוליטיקאי

רון כץ:  זה הכול

משה בן זקן: אני לא מתנהג כמו פוליטיקאי

רון כץ: אני אומר לך, זה מה שאתה עושה

דוד ביטן: - - -     

רון כץ: כן, אני לא מבין את זה

רון כץ:  זה הזוי

משה בן זקן: זה הזוי לך

משה בן זקן:  בסך הכול אני רוצה שתיאמר האמת לציבור

רון כץ: אוקיי, אמרת

רון כץ:  אמרת

אברהם בצלאל: אני רוצה להגיד מילה אחת על היושב-ראש, לחזק אותו

אברהם בצלאל:  מתחילת הקדנציה, דבר אחד חשוב לו – יוקר המחייה

משה בן זקן: גם לנו חשוב יוקר המחייה, ולכן הבאנו את הרפורמה

אברהם בצלאל: 	לכן הוא עובד פה ימים ולילות

רון כץ: הנתונים לא איתך

אברהם בצלאל: גם בוועדה עצמה, גם בישיבות

משה בן זקן: אנחנו מטפלים ביוקר המחייה

משה בן זקן:  אם זה לא יוקר מחייה, אז מה זה יוקר מחייה?     

רון כץ: הנתונים לא איתך

קריאות: - - -     

דוד ביטן: זאת לא רפורמה שלכם

אברהם בצלאל: לבוא ולהשתלח פה, זה פשוט בושה

אברהם בצלאל:  באמת בושה

משה בן זקן: מי שהביאה את הרפורמה, זאת שרת התחבורה

רון כץ: מה זה מי שהביא את הרפורמה?     

אברהם בצלאל: דוד, הוא ממשיך להשתלח בך

אברהם בצלאל:  זה לא ייאמן

משה בן זקן: אני לא מתווכח, ולא מעניין אותי מי הביא

דוד ביטן: אתה יודע מה, אני אראה לך - - -     

רון כץ: כי שרת התחבורה הקודמת הביאה את זה

רון כץ:  זה בסדר

משה בן זקן: סליחה, ידידי, מעניין אותי בסוף שהציבור - - -     

רון כץ: אין לי בעיה, קחו את הרפורמה אם היא טובה לכם, אבל פה היא לא טובה

דוד ביטן: פתאום זה נהיה שלהם

משה בן זקן: הרפורמה לא טובה, הרפורמה מצוינת

רון כץ: אז כל הכבוד למרב מיכאלי

רון כץ:  מה זה קשור עכשיו?     

משה בן זקן: כל הכבוד לכל מי שעשה טוב לציבור

רון כץ: יופי, אבל עכשיו מדברים על ה-360 מיליון

משה בן זקן: סליחה, קשה לכם לומר את האמת לציבור?      

אברהם בצלאל: לא קשה לנו שום דבר

רון כץ: איזה אמת?      

משה בן זקן: אמת פשוטה

קריאות: - - -     

אברהם בצלאל: אדוני המנכ"ל, תבין דבר אחד, הוועדה היא לא חותמת גומי

אברהם בצלאל:  הוועדה מותר לה, וחובתה, לבקר את המשרדים

דוד ביטן: אני רוצה דבר מאוד פשוט

דוד ביטן:  לא קיבלתי היום תשובות, וקודם כול נתחיל מזה

מורן ישראל: 730 אלף איש

משה בן זקן: קיבלת תשובות, היושב-ראש, אבל אולי הן לא מתאימות

משה בן זקן:  התשובות אולי לא מסתדרות עם מה שנאמר כאן

מורן ישראל: 730 אלף איש קיימים - - -     

דוד ביטן: לא נתתי לך לדבר, שמעת? עזוב, אתה רוצה פייסבוק, ואותי לא מעניינות עכשיו הבחירות בחולון, אוקיי?     

מורן ישראל: זה כן, מסתבר

מורן ישראל:  ביום חמישי האחרון נפגשת בבני הדייג עם מי שמתדרך אותך

דוד ביטן: אמרתי לך זהו

מורן ישראל: זה מעניין את מי שנפגשת איתו

דוד ביטן: לא נפגשתי עם אף אחד

מורן ישראל: לא נפגשת ביום חמישי?     

דוד ביטן: לא

דוד ביטן:  מה זה קשור לרפורמה? לא הבנתי

דוד ביטן:  אסור לי להיפגש עם אנשים שרצים?     

מורן ישראל: מותר

מורן ישראל:  למה אתה לא רוצה לשמוע את הנתונים החדשים שאחרי הדיון הקודם? 

דוד ביטן: לא זימנתי, לא זימנתי

דוד ביטן:  זה לא קשור

מורן ישראל: זה דווקא מאוד מעניין לכל מי שנמצא פה

דוד ביטן: אני לא קיבלתי תשובות היום

דוד ביטן:  אני חוזר ואומר, שאם אתם חושבים שאני אמתין לכם ולאוצר, שהאזרחים הוותיקים יקבלו את זה – אולי, אולי, כי זה מה שאתה אומר – בעוד שנה וחצי-שנתיים, יש לך טעות

דוד ביטן:  אתם רוצים שאנחנו נעשה מה שאנחנו צריכים? אין בעיה

דוד ביטן:  אנחנו נעשה מה שאנחנו צריכים, הכול בסדר

דוד ביטן:  אני חוזר וקובע שאתם, על חשבון האזרחים הוותיקים עושים את הדברים האלה

דוד ביטן:       שמעתי עכשיו דבר מאוד חמור, שבעצם אתם מדברים על הרפורמה של הפריפריה, והיא לא תהיה מעכשיו, אלא אולי בדצמבר

משה בן זקן: לא אולי

משה בן זקן:  רפורמה תהיה בהתאם למערך הטכנולוגי

משה בן זקן:  היושב-ראש, צריך להיערך, לעדכן את האפליקציות

דוד ביטן: בסדר, בעוד שנתיים

משה בן זקן: לא בעוד שנתיים

משה בן זקן:  ממש לא

משה בן זקן:  אל תגידו שוב דברים שלא - - - לא בעוד שנתיים

רון כץ: עזוב, מתי זה יקרה? מתי זה יקרה?     

משה בן זקן: אנחנו עובדים כרגע במלוא העוצמה על העדכונים של האפליקציה

דוד ביטן: רגע, אתה מפריע לי

דוד ביטן:  אני באמצע הדברים

דוד ביטן:  דבר שלישי, הצו הזה – צריך לקרוע אותו, הבנתם אותי? צריך לקרוע אותו

דוד ביטן:       (היו"ר דוד ביטן קורע את הצו)     

דוד ביטן: זאת עבודה בעיניים על הציבור

דוד ביטן:  ב-2025 וב-2024 הוספתם תוספת של 18%, וזה מה שאתם אומרים

משה בן זקן: זה לא נכון, היושב-ראש

משה בן זקן:  זה לא נכון

משה בן זקן:  אתה יכול לקרוע עוד דפים ועוד דפים, זה לא יהפוך את זה - - -     

דוד ביטן: ההצמדה פלוס תוספת של 4%, לפי ההצמדה של היום, שהיא 5%, אם היא לא תרד, זה 9% לשנה

רון כץ: נכון, זאת האמת

דוד ביטן: ואת זה לא אמרתם לציבור

דוד ביטן:  לא אמרתם את זה

דוד ביטן:  אמרתם שביטלתם את ה-12%, ולא גיליתם את העובדה, שבאותו מעמד שביטלתם, כבר נתתם העלאה שאי-אפשר לבטל אותה

דוד ביטן:  היא העלאה קבועה

רון כץ: זה גם לא בוטל, זה רק נדחה

קריאה: בוטל, בוטל

קריאה:  ה-12% בוטלו

משה בן זקן: בבקשה, אתה יכול לתת לגורם מקצועי ממשרד התחבורה להבהיר את העניין?      

דוד ביטן: לא, אני לא יכול

משה בן זקן: בבקשה, חן

דוד ביטן: ב-5

דוד ביטן: 9 תהיה לנו ישיבה, ועד אז אני מבקש שוועדת המחירים תסיים את העבודה שלה

דוד ביטן:  מדובר בפקידי ממשלה

דוד ביטן:  מה הבעיה? תתכנסו ותחליטו

דוד ביטן:  מה הסיפור הזה? לא הבנתי

דוד ביטן:  למה צריך לדחות כל דבר?     

משה בן זקן: נכון, אנחנו גם נשמח

דוד ביטן: ב-5

דוד ביטן: 9 אני מבקש כבר תשובות

דוד ביטן:  תאשרו את המחיר, ומתי הרפורמה הראשונה, שלב א', מתקיים

דוד ביטן:  עד ה-5

דוד ביטן: 9 תודיעו לנו מתי שלב ב' חתום

דוד ביטן:  אני רוצה מכתב חתום על ידי שר האוצר ושרת התחבורה, כי אני לא מאמין להם

דוד ביטן:  חתום, מתי האזרחים הוותיקים מקבלים את הפטור

דוד ביטן:  כמו שהבטיחו, זה מה שאני רוצה

דוד ביטן:  אם לא תעשו את זה – אין בעיה

דוד ביטן:  אנחנו נוכיח לכם שגם לכנסת יש מה לומר, לא רק לשרים שמתכנסים בישיבות, מחליטים ועושים מסיבות עיתונאים

אברהם בצלאל: הוועדה נועדה בשביל זה

רון כץ: היום יהיה לך חוק במגירה

אברהם בצלאל: הוועדה נועדה בשביל לבקר את - - -     

דוד ביטן: לא משנה, הם לא מבינים את זה

דוד ביטן:  אז יבינו את זה בדרך הקשה

אברהם בצלאל: אנשים מגיעים לפה כדי לעבוד, כדי לעזור לציבור ולא בשביל משהו אחר

אברהם בצלאל:  אני לא מזלזל בעבודה שלכם ובעשייה שלכם, אבל יושב פה היושב-ראש, מקיים דיונים בפגרה - - -     

משה בן זקן: חבר הכנסת, אנחנו הגענו לכאן ואנחנו מגיעים לכאן לכל דיון

משה בן זקן:  גורמי המקצוע מגיעים לכאן לכל דיון על מנת לעדכן ולשתף פעולה

משה בן זקן:  הדברים שנאמרים, כמו שאמרתי, לא מדויקים בלשון המעטה

דוד ביטן: מה לא מדויק? לא אמרת פה כלום

דוד ביטן:  כלום

משה בן זקן: אני אומר כל הזמן

דוד ביטן: כתבת מכתב, גם אין בו כלום

דוד ביטן:  אין שום דבר במכתב, חוץ מאשר - - -     

משה בן זקן: אנחנו מסבירים שה-360 הם לא מה-12%, וזה לא על חשבון האזרחים הוותיקים

דוד ביטן: זה מכתב פוליטי

משה בן זקן: מכתב מקצועי לחלוטין

דוד ביטן: מכתב תגובה

דוד ביטן:  אתה כתבת מכתב פוליטי

משה בן זקן: מכתב מקצועי לחלוטין

דוד ביטן: פוליטי פר אקסלנס, שכל המטרה שלו היא כאילו להגיד שאני לא צודק

משה בן זקן: אתה תנסה להצמיד את זה פוליטית

משה בן זקן:  לא נוח לכם לקבל ולהבין שהטעיתם את הציבור

דוד ביטן: אני לא מכיר את הפרטים? אז אני מכיר את הפרטים יפה מאוד

משה בן זקן: אתם לא מכירים את הפרטים

משה בן זקן:  יושבים פה גורמי המקצוע - - -     

דוד ביטן: נחכה ונראה מי ינצח במאבק

רון כץ: עובדתית קיבלנו את התשובות וזה מה שאמרנו, בדיוק אחד לאחד

משה בן זקן: מה אמרת?     

רון כץ: לגבי ה-360, לגבי העלייה ב-2024

רון כץ:  כל הדברים הללו באמת קרו

משה בן זקן: אני שואל שאלה, אתם טענתם כאן שהאזרחים הוותיקים לא מקבלים כסף

משה בן זקן:  אתה ציינת כאן שהאזרחים הוותיקים לא קיבלו הטבה

רון כץ: אני לא ציינתי כלום, אני שאלתי אותך שאלות

דוד ביטן: נכון, אני אמרתי לך

דוד ביטן:  ההטבה לא שלכם, היא הייתה קיימת מלפני כן

משה בן זקן: אתם טענתם - - -     

דוד ביטן: לא, רצית פטור, לא הטבה

רון כץ: אם אתה רוצה לעשות סדר, השרה הקודמת מרב כהן נתנה את ההטבה הזאת

דוד ביטן: במקום להגיד פטור, הוא מדבר על ההטבה שנתנה השרה הקודמת

רון כץ: כן, זה כבר היה

רון כץ:  זה היה

משה בן זקן: אתם טענתם שנלקח כסף מהאזרחים הוותיקים לבלום את ה-12%

רון כץ: זה מה שאתם עושים

קריאה: אל תטעו את הציבור

קריאה:  אתם מטעים את הציבור

רון כץ: יש עלייה של 9%

משה בן זקן: זה מה שאתם אמרתם

דוד ביטן: לא, אדוני

דוד ביטן:  אני אסביר לך

משה בן זקן: תיכנס, תראה מה אמרת

משה בן זקן:  אני כתבתי לך שתתקן את זה

דוד ביטן: לא, אדוני, אני לא אתקן שום דבר כי אני צודק

משה בן זקן: מסבירים לך

משה בן זקן:  האוצר אומר לך שזה לא נכון, גורמי המקצוע מסבירים לך שזה לא נכון, אבל אתם חושבים שזה נכון? תמשיכו

דוד ביטן: אני אמרתי שני דברים: א' – שלא עמדתם במה שהייתם צריכים לגבי האזרחים הוותיקים

משה בן זקן: אנחנו עמדנו ונעמוד

דוד ביטן: רגע, תן לי לדבר

משה בן זקן: אבל עמדנו ונעמוד

משה בן זקן:  הרפורמה תבוא במלואה

דוד ביטן: בעוד ארבע שנים

משה בן זקן: לא בעוד ארבע שנים

דוד ביטן: כשיהיו בחירות

משה בן זקן: מי שמכיר את שרת התחבורה, יודע שהיא עושה - - -     

אברהם בצלאל: הוא לא מדבר נגד שרת התחבורה

אברהם בצלאל:  זה נשמע שאתה צריך להגן - - - הוא לא שם

משה בן זקן: אני לא מגן על כלום

משה בן זקן:  זה בסוף מדיניות

אברהם בצלאל: הוא לא מדבר עכשיו נגד שרת התחבורה

אברהם בצלאל:  ברשותך, הוא מבקש ממך לדעת מתי הולכים לעשות את הרפורמה הזאת

אברהם בצלאל:  זה מה שהוא מבקש לדעת

דוד ביטן: - - -      

משה בן זקן: אני מבקש, בואו נשמור על דיון ענייני, בבקשה

דוד ביטן: מה שאתה כותב זה לא ענייני

משה בן זקן: הכול ענייני

דוד ביטן: אתה לא אמרת כלום במכתב שלך

דוד ביטן:  כלום

משה בן זקן: גם ענייני ברמה האישית

דוד ביטן: וגם היום לא אמרת כלום, רק להגן על השרה

משה בן זקן: וגם ענייני

משה בן זקן:  לא נוח לכם

משה בן זקן:  לא מגן על כלום, מגן על אזרחי המדינה, שגם בוועדות האלה יידעו את האמת

משה בן זקן:  לא בשביל לעשות רונדלים תקשורתיים

דוד ביטן: אתה עושה רונדלים

משה בן זקן: אני לא עושה שום רונדלים

דוד ביטן: אתה לא נתת שום דבר

משה בן זקן: זאת פעם ראשונה שאני פה, וזאת קבלת פנים לא נעימה

משה בן זקן:  תודה רבה

דוד ביטן: שום דבר לא נתתם פה, רק מקשקשים

דוד ביטן:       הישיבה נעולה